CELEX: C2005/171/20
Language: et
Date: 2005-07-09 00:00:00
Title: Kohtuasi C-232/05: Euroopa Ühenduste Komisjoni 26. mai 2005. aasta hagi Prantsuse Vabariigi vastu

9.7.2005   
            
            
               ET
            
            
               Euroopa Liidu Teataja
            
            
               C 171/12
            
         Euroopa Ühenduste Komisjoni 26. mai 2005. aasta hagi Prantsuse Vabariigi vastu
   (Kohtuasi C-232/05)
   (2005/C 171/20)
   Kohtumenetluse keel: prantsuse
   Euroopa Ühenduste Komisjon esitas 26. mail 2005 hagi Prantsuse Vabariigi vastu. Euroopa Komisjoni esindaja on Christophe Giolito, kohtudokumentide kättetoimetamise aadress Luxembourgis.
   Komisjon palub Euroopa Kohtul:
   
               1)
            
            
               tuvastada, et kuna Prantsuse Vabariik jättis ettenähtud tähtajaks täitmata komisjoni 12. juuli 2000. aasta otsuse Prantsuse Vabariigi poolt Scott Paper SA/Kimberly — Clark'ile antud riigiabi kohta (riigiabi CR 38/1998, ex NN 52/1998, avaldatud EÜT's L 12, 15. jaanuar 2002, lk 1), siis on Prantsuse Vabariik rikkunud EÜ asutamislepingu artikli 249 neljandast lõigust ja eelnimetatud otsuse artiklitest 2 ja 3 tulenevaid kohustusi;
            
         
               2)
            
            
               jätta kohtukulud Prantsuse Vabariigi kanda.
            
         Õiguslikud alused ja peamised argumendid
   Prantsuse ametkonnad ei ole vastavalt siseriiklikule menetlusele teinud kõike vajalikku, et tagada õiget, kohest ja efektiivset otsuse täitmist, mis ei ole kooskõlas nõukogu 22. märtsi 1999. aasta määruse (EÜ) nr 659/1999, millega kehtestatakse üksikasjalikud eeskirjad EÜ asutamislepingu artikli 93 kohaldamiseks (1), artikli 14 lõigetega 1 ja 3, mis näevad ette, et liikmesriik võtab tarvitusele kõik vajalikud meetmed, et abisaajalt abi tagasi saada. Siseriikliku kohtu otsus läheb vastuollu tema kohustusega anda ühenduse õigusele kasulik mõju, samuti puudub prantsuse õiguses ajutiste meetmete võtmise võimalus, mis ei võimalda hüvitada kohtuliku arutamise peatamise automaatset mõju.
   Prantsuse ametivõimude suhtumine tundub olevat vastupidine EÜ artiklis 10 määratletud lojaalse koostöö kohustusega. Prantsusmaa ei vastanud komisjoni 21. novembri 2003. aasta kirjale hoolimata kolmest meeldetuletusest ja Komisjoni Konkurentsi Peadirektoraadi osakondade ja Prantsuse ametivõimude osavõtul toimunud kokkuvõtlikust koosolekust riigiabi tagastamise kohta Prantsusmaal. Hoolimata tõsiasjast, et kuigi komisjon palus mitmel korral Prantsusmaalt kohtuliku arutamise peatamise määruse koopiat, ei ole viimane seda siiani esitanud. Sellest tulenevalt on komisjon tagastamismenetluse arusaadava toimimise osas kahtleval seisukohal. Seda kahtlust süvendab tõsiasi, et vastavalt 2004. aasta juulis komisjonini jõudnud informatsioonile ei ole vastupidiselt Prantsuse ametivõimude kinnitustele kohtuliku arutamise peatamise määrust kunagi tehtud. Neil tingimustel ei ole komisjonil käesoleval juhul võimalik käsitleda nimetatud tagastamise juhtumit lojaalse koostöö vaimus olevana selliselt, nagu see on määratletud Euroopa Kohtu praktikas.
   
      (1)  EÜT L 83, lk 1.